kardosdrur/scandi-wiki huggingface dataset:
The Short Films of David Lynch

The Short Films of David Lynch er en samling af DVDfilm af den amerikansk filmskaber David Lynch fra 2002.

I 1970 skabte filmskaberen David Lynch filmen The Grandmother. Han fik $5000 fra American Film Institute til at producere The Grandmother, der handlede om en forsømt dreng der "gror" en bedstemor fra et frø. Den 30-minutters lange film indeholdt mange elementer, der ville blive Lynchs varemærker, herunder foruroligende lyd, foruroligende surrealistisk billedsprog og et fokus på ubevidste begær.

Film instrueret af David Lynch
Amerikanske film fra 2002
Ernesto Mascheroni

Ernesto Mascheroni (21. november 1907 – 3. juli 1984) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han spillede to af uruguayanernes kampe i turneringen, heriblandt finalesejren over Argentina. Senere i sin karriere spillede han også to landskampe for Italien.

Masceroni spillede på klubplan for River Plate Montevideo og Peñarol i hjemlandet, samt for italienske Ambrosiana, den klub der i dag er kendt som Inter.

Titler 
Primera División Uruguaya
 1932, 1936, 1937 og 1938 med Peñarol

VM
 1930 med Uruguay

Referencer

Eksterne henvisninger 

Fodboldspillere fra Uruguay
Fodboldspillere fra Italien
Fodboldspillere fra FC Internazionale Milano
Fodboldspillere fra Club Atlético Peñarol
Personer fra Montevideo
Verdensmestre i fodbold
Pernille Georgi

Pernille Georgi (24. juli 1974) er en dansk sangerinde, komponist og radiovært. Sammen med søsteren Susanne duoen Me & My, der hittede stort i 90'erne medmed blandt andet sangen "Dub-I-Dub".

Sangere fra Danmark
Ordinalskala

En ordinalskala er en skala i statistik, som bruges til fx spørgeskemaer. Et kendt eksempel på en ordinal skala er likertskalaen, som har fem kategorier: enig, delvis enig, hverken enig eller uenig, delvis uenig og uenig. Skalaen er altså lavet af ord og ikke af tal, mens der heller ikke vides, hvor distancen mellem kategorierne ikke vides. Man ved altså ikke, i hvor stor en grad en respondent, som svarer enig er mere enig med spørgsmålet end en, som svarer delvist enig. Det kunne eventuelt være, at den, som svarer delvist enig, faktisk er mere enig end nogle af de respondenter, der svarer enig. Dette kan ske, fordi det er subjektivt, hvilken kategori, man skal svare for at kunne afspejle sin holdning.

Ofte vil man, når man vil lave databehandling, nummerere tallene, så man kan lave statistiske test. Her er det vigtigt, at alle likert-skalaerne så at sige er nummereret rigtigt. Hvis man kategoriserer "enig" som 1 og uenig som 5, skal alle de andre likert-skalaer, man brugte i spørgeskemaet også have "enig" kategoriseret som 1 og uenig som 5.

Se også 
 Korrelation
 Måleskala

Kilder 

Statistik
Sammenligning (matematisk)
Julio César Enciso

Julio César Enciso Ferreira (født 5. august 1974 i Capiatá, Paraguay) er en paraguayansk tidligere fodboldspiller (midtbane).

Karriere 
Enciso spillede over en periode på ni år 70 kampe for Paraguays landshold, hvori han scorede to mål. Han debuterede for holdet i juni 1995 i en venskabskamp mod Argentina, og spillede sin sidste landskamp i oktober 2004, da paraguayanerne spillede uafgjort mod Peru i en VM-kvalifikationskamp. Han repræsenterede sit land ved VM 1998 i Frankrig, og spillede samtlige paraguayanernes fire kampe i turneringen, hvor holdet blev slået ud i 1/8-finalen. Han deltog også ved tre udgaver af Copa América, samt ved OL 2004 i Athen, hvor Paraguay vandt sølv.

På klubplan spillede Enciso en stor del af sin karriere i hjemlandet, hvor han blandt andet repræsenterede Asunción-storklubberne Cerro Porteño og Olimpia. Han vandt to paraguayanske mesterskaber med Cerro Porteño samt Copa Libertadores med Olimpia. Han tilbragte desuden fire år i Brasilien hos Internacional.

Titler 
Primera División de Paraguay
 1994 og 1996 med Cerro Porteño

Campeonato Gaucho
 1997 med Internacional

Copa Libertadores
 2002 med Olimpia

Recopa Sudamericana
 2003 med Olimpia

Referencer

Eksterne henvisninger 

Fodboldspillere fra Paraguay
Deltagere ved verdensmesterskabet i fodbold 1998
Fodboldspillere fra Club Olimpia
Fodboldspillere fra Cerro Porteño
Fodboldspillere fra Sport Club Internacional
YG

Keenon Daequan Ray Jackson (født 9. marts 1990) bedre kendt som YG, er en amerikansk rapper og skuespiller fra Compton, Californien. I 2009 udgav han sin første single, "Toot It and Boot It" med Ty Dolla Sign.

Opvækst 
YG blev født i 1990 i Compton, Californien. Hans kunstnernavn YG står for "Young Gangster". Jackson blev medlem af Bloods banden i 2006 som 16 årig.

Diskografi 
 My Krazy Life (2014)
 Blame It On the Streets (2014)
 Still Brazy (2016)
 Stay Dangerous (2018)
 4Real 4Real (2019)

Eksterne henvisninger 
 

Rappere fra USA
Bloods
Speed (film fra 1994)

Speed er en amerikansk action-thriller fra 1994 instrueret af Jan de Bont. I filmen medvirker Keanu Reeves, Dennis Hopper, Sandra Bullock og Jeff Daniels. Den vandt 2 Oscars for bedste lyd og redigering. Filmen udspiller sig i Los Angeles.

Medvirkende 
 Keanu Reeves som Police Officer III Jack Traven
 Dennis Hopper som Howard Payne
 Sandra Bullock som Annie Porter
 Jeff Daniels som Police Officer III
 Joe Morton som Lieutenant II "Mac" McMahon
 Richard Lineback som Sergeant II Norwood
 Alan Ruck som Doug Stephens
 Margaret Medina som Police Officer III Robin
 Glenn Plummer som Jaguar-eier
 Hawthorne James som Sam
 Beth Grant som Helen
 Carlos Carrasco som Ortiz
 David Kriegel som Terry
 Natsuko Ohama som Mrs. Kamino

Eksterne henvisninger 
 

Engelsksprogede film
Thrillerfilm fra USA
Actionfilm fra USA
Amerikanske film fra 1994
Ukhnaagijn Khürelsükh

Ukhnaagijn Khürelsükh (mongolsk (sprog): Ухнаагийн Хүрэлсүх, født 14. juni 1968) er en mongolsk politiker fra Mongolsk Folkeparti og Mongoliets præsident siden 25. juni 2021. Han har tidligere været premierminister fra 4. oktober 2017 til 27. januar 2021 og han har været valgt ind i den Store National-Khural (landets parlament) ved valgene i 2000, 2004 og 2012, og han har haft flere ministerposter siden 2004, inden han blev premierminister. Han var desuden formand for Mongolsk Folkeparti 2008-12.

Khürelsükh har eksamener i statskundskab, offentlig forvaltning og jura, og han har været officer i den mongolske hær.

Referencer 

Mongoliets premierministre
Mongoliets præsidenter
Nuværende statsoverhoveder
Liste over counties i Minnesota

Dette er en liste over amter i Minnesota . Der er 87 amter i den amerikanske delstat Minnesota . Der er også flere historiske amter .

Den 27. oktober 1849 blev ni amter etableret: Benton, Dahkotah, Itasca, Ramsey, Mahkahta, Pembina, Wabasha, Washington og Wahnata. Seks af disse navne eksisterer stadig. Med grundlæggelsen af Kittson County den 9. marts 1878 eksisterede Pembina County ikke længere. Da Minnesota blev organiseret som en delstat, blev 57 af de nuværende 87 amter etableret. Det sidste amt, der blev oprettet var Lake of the Woods County i 1923. 

Navne på mange af amterne skyldes den lange historie med udforskning. Mere end ti amter er opkaldt efter indianske grupper, der boede i dele af det der nu er Minnesota. Yderligere 15 amter er opkaldt efter fysiske geografiske træk og resten efter politikere.

FIPS-county code er den femcifrede Federal Information Processing Standard (FIPS) kode, som unikt identificerer amter og amtækvivalenter i USA. Det trecifrede nummer er unikt for hvert enkelt amt i en delstat, men for at være unikt i hele USA, skal det være præfikset af statskoden. Dette betyder at for eksempel nummer 001 deles af Aitkin County, Minnesota, Adams County, Wisconsin og Adair County, Iowa. For unikt at identificere Aitkin County, Minnesota, skal man bruge statskoden 27 plus amtskoden til 001; Derfor er den unikke landsdækkende identifikator for Aitkin County, Minnesota 27001. Links i kolonnen FIPS County Code er til Census Bureau Info siden for det pågældende amt.

Amter 

|}

Referencer 

Counties i Minnesota
Mitogen

Et mitogen er et kemisk stof, normalt et protein, der inducerer en celle til at begynde celledeling, mitose. Mitogenese er induktion (dvs. start) af mitose, typisk via et mitogen. Virkningsmekanismen af et mitogen er, at det udløser en signaltransduktion, dvs. en kaskade af molekylære enzymatiske reaktioner involverende bl.a. mitogenaktiveret proteinkinase (MAPK), hvilket fører til genaktivitet, proteinbiosyntese og mitose.

Mitogener kan enten være endogene eller eksogene faktorer.

Endogene mitogener 

Endogene mitogener er organismens egne molekyler til kontrol af celledeling, og de endogene mitogener er en nødvendig del af den normale livscyklus hos multicellulære organismer.

Nogle vækstfaktorer som vaskulær endothel vækstfaktor (VEGF) er virker direkte som mitogener ved induktion af cellereplikation.
Andre vækstfaktorer virker i stedet indirekte ved at udløse andre mitogener.

Eksogene mitogener 

Nogle mikrobielle og plantestoffer virker som mitogener.

Det gælder specielt de såkaldte “superantigener”, dvs. mikrobielle toksiner, der er de mest potente mitogener for T-celler, der kendes.

Det gælder også for nogle lektiner:
 Concanavalin A (ConA) (mitogen for T-celler)
 Phythämagglutinin (PHA) (mitogen for T-celler)
 Pokeweed-Mitogen (PWM ) (mitogen for B- og T-celler)

Det gælder også for Lipopolysaccharid, LPS fra Gram-negative bakteriers cellevæg.

Referencer

Se også 
 Toll-like receptorer

Immunologi
Cellebiologi
Proteiner
Ole Sørensen

Ole Sørensen er navnet på flere personer:
 Ole Sørensen (fodboldspiller) (1937–2015) – var en dansk fodboldspiller.
 Ole Sørensen (skuespiller) (født 1952) - dansk skuespiller
 Ole Sørensen (politiker) (født 1968) – Venstre-politiker, medlem af Europa-Parlamentet (2001–2004).
 Ole Sørensen (håndboldspiller) (født 1972) – er en dansk håndboldspiller, der spiller for Århus Håndbold.
 Ole Bjørn Sørensen (født 1988) – en dansk musiker der er medlem af rockbandet Dúné.
Eber Moas

Éber Alejandro Moas Silveira (født 21. marts 1969 i Montevideo, Uruguay) er en uruguayansk tidligere fodboldspiller (forsvarer).

Moas spillede over en periode på 10 år 48 kampe for Uruguays landshold. Han repræsenterede sit land ved fire udgaver af Copa América, heraf 1995-udgaven som Uruguay vandt efter finalesejr over Brasilien.

På klubplan spillede Moas blandt andet for Danubio i hjemlandet, for Independiente i Argentina samt for colombianske América de Cali.

Titler 
Primera División Uruguaya
 1988 med Danubio

Primera División de Argentina
 1994 med Independiente

Copa América
 1995 med Uruguay

Referencer

Eksterne henvisninger 

Fodboldspillere fra Uruguay
Fodboldspillere fra América de Cali
Fodboldspillere fra Independiente
Fodboldspillere fra C.F. Monterrey
Personer fra Montevideo
César Ramírez

César Augusto Ramírez Caje (født 24. marts 1977 i Curuguaty, Paraguay) er en paraguayansk tidligere fodboldspiller (angriber).

Karriere 
Ramírez spillede 17 kampe for Paraguays landshold. Han debuterede for holdet i august 1997 i en VM-kvalifikationskamp mod Ecuador, og spillede sin sidste landskamp i marts 2006, da paraguayanerne spillede uafgjort mod Wales i en venskabskamp. Han repræsenterede sit land ved VM 1998 i Frankrig, og spillede to af paraguayanernes fire kampe i turneringen, hvor holdet blev slået ud i 1/8-finalen af de senere mestre fra Frankrig.

På klubplan spillede Ramírez en stor del af sin karriere i hjemlandet, hvor han blandt andet tilbragte i alt ni år hos Asunción-storklubben Cerro Porteño. Han vandt fire paraguayanske mesterskaber med klubben. Han havde også udlandsophold hos både Sporting Lissabon i Portugal, Flamengo i Brasilien samt Vélez Sarsfield i Argentina.

Titler 
Primera División de Paraguay
 2001, 2004, 2005 og 2009 (Apertura) med Cerro Porteño
Copa do Brasil
 2006 med Flamengo

Referencer

Eksterne henvisninger 

Fodboldspillere fra Paraguay
Deltagere ved verdensmesterskabet i fodbold 1998
Fodboldspillere fra Sporting Clube de Portugal
Fodboldspillere fra Cerro Porteño
Fodboldspillere fra Clube de Regatas do Flamengo
Fodboldspillere fra Club Atlético Vélez Sársfield
Catalino Rivarola

Catalino Rivarola Méndez (født 30. april 1965 i Asunción, Paraguay) er en paraguayansk tidligere fodboldspiller (forsvarer).

Karriere 
Rivarola spillede 53 kampe for Paraguays landshold, hvori han scorede fire mål. Han debuterede for holdet i september 1988 i en venskabskamp mod Ecuador, og spillede sin sidste landskamp i juni 1998, da paraguayanerne tabte til Belgien. Han var med i Paraguays trup til VM 1998 i Frankrig, men kom ikke på banen i turneringen, hvor holdet blev slået ud i 1/8-finalen. Han deltog også ved to udgaver af Copa América.

På klubplan spillede Rivarola seks år i hjemlandet hos Asunción-storklubben Cerro Porteño, som han vandt to paraguayanske mesterskaber med. Han tilbragte også en årrække i Brasilien, hvor han vandt den fornemste sydamerikanske klubturnering Copa Libertadores med både Grêmio og Palmeiras.

Titler 
Primera División de Paraguay
 1987 og 1990 med Cerro Porteño

Copa Libertadores
 1995 med Grêmio
 1999 med Palmeiras

Brasiliansk Serie A
 1996 med Grêmio

Campeonato Gaúcho
 1996 med Grêmio

Recopa Sudamericana
 1996 med Grêmio

Copa do Brasil
 1997 med Grêmio

Referencer

Eksterne henvisninger 

Fodboldspillere fra Paraguay
Deltagere ved verdensmesterskabet i fodbold 1998
Fodboldspillere fra Cerro Porteño
Fodboldspillere fra Palmeiras
Fodboldspillere fra Grêmio Foot-Ball Porto Alegrense
Fodboldspillere fra Club Libertad
Vladimiro Schettina

Vladimiro Schettina Chepini (født 8. oktober 1955 i Asunción, Paraguay) er en paraguayansk tidligere fodboldspiller (forsvarer).

Karriere 
Schettina spillede 26 kampe og scorede to mål for Paraguays landshold. Han debuterede for holdet i maj 1979 i en venskabskamp mod Brasilien. Han repræsenterede sit land ved VM 1986 i Mexico, og spillede tre af paraguayanernes fire kampe i turneringen, hvor holdet blev slået ud i 1/8-finalen.
På klubplan spillede Schettina hele sin karriere hos Guaraní i fødebyen Asuncion. Han vandt det paraguayanske mesterskab med klubben i 1984.

Titler 
Primera División de Paraguay
 1984 med Guaraní

Referencer

Eksterne henvisninger 

Fodboldspillere fra Paraguay
Fodboldspillere fra Club Guaraní
Deltagere ved verdensmesterskabet i fodbold 1986
Juan Torales

Juan Bautista Torales (født 9. marts 1956 i Luque, Paraguay) er en paraguayansk tidligere fodboldspiller (forsvarer).

Karriere 
Torales spillede 77 kampe og scorede ét mål for Paraguays landshold. Han debuterede for holdet i juli 1977 i et opgør mod Bolivia, mens hans sidste landskamp var en VM-kvalifikationskamp mod Ecuador i september 1989. Han repræsenterede sit land ved VM 1986 i Mexico, og spillede alle paraguayanernes fire kampe i turneringen, hvor holdet blev slået ud i 1/8-finalen. Han deltog desuden ved tre udgaver af Copa América, heriblandt 1979-udgaven, som Paraguay vandt efter finalesejr over Chile.

På klubplan spillede Torales hele sin karriere i hjemlandet, hvor han repræsenterede Sportivo Luqueño i sin fødeby samt Asunción-storklubberne Libertad og Guaraní.

Titler 
Copa América
 1979 med Paraguay

Referencer

Eksterne henvisninger 

Fodboldspillere fra Paraguay
Fodboldspillere fra Sportivo Luqueño
Fodboldspillere fra Club Guaraní
Fodboldspillere fra Club Libertad
Deltagere ved verdensmesterskabet i fodbold 1986
Jorge Guasch

Jorge Catalino Guasch Bazán (født 17. januar 1961 i Itá, Paraguay) er en paraguayansk tidligere fodboldspiller (midtbane).

Karriere 
Guasch spillede 47 kampe for Paraguays landshold. Han repræsenterede sit land ved VM 1986 i Mexico, og spillede alle paraguayanernes fire kampe i turneringen, hvor holdet blev slået ud i 1/8-finalen.

På klubplan spillede Guasch 15 år hos Asunción-storklubben Olimpia. Her var han med til at vinde en lang række titler, blandt andet hele ni paraguayanske mesterskaber, to Copa Libertadores-titler samt en udgave af Intercontinental Cup.

Titler 
Primera División de Paraguay
 1978, 1979, 1980, 1981, 1982, 1983, 1985, 1988 og 1989 med Olimpia

Copa Libertadores
 1979 og 1990 med Olimpia

Copa Interamericana
 1979 med Olimpia

Intercontinental Cup
 1979 med Olimpia

Recopa Sudamericana
 1990 med Olimpia

Supercopa Sudamericana
 1990 med Olimpia

Referencer

Eksterne henvisninger 

Fodboldspillere fra Paraguay
Fodboldspillere fra Club Olimpia
Deltagere ved verdensmesterskabet i fodbold 1986
Rogelio Delgado

Rogelio Wilfrido Delgado Casco (født 12. oktober 1959 i Asunción, Paraguay) er en paraguayansk tidligere fodboldspiller (forsvarer).

Karriere 
Delgado spillede 53 kampe og scorede seks mål for Paraguays landshold. Han repræsenterede sit land ved VM 1986 i Mexico, og spillede alle paraguayanernes fire kampe i turneringen, hvor holdet blev slået ud i 1/8-finalen.

På klubplan spillede Delgado 11 år hos Asunción-storklubben Olimpia. Her var han med til at vinde en lang række titler, blandt andet hele syv paraguayanske mesterskaber, en Copa Libertadores-titel samt en udgave af Intercontinental Cup. Han havde også udlandsophold hos både Independiente i Argentina samt Universidad i Chile, og vandt mesterskaber med begge klubber.

Titler 
Primera División de Paraguay
 1978, 1979, 1980, 1981, 1982, 1983 og 1985 med Olimpia

Copa Libertadores
 1979 med Olimpia

Copa Interamericana
 1979 med Olimpia

Intercontinental Cup
 1979 med Olimpia

Primera División de Argentina
 1989 med Independiente

Primera División de Chile
 1994 med Universidad

Referencer

Eksterne henvisninger 

Fodboldspillere fra Paraguay
Fodboldspillere fra Club Olimpia
Fodboldspillere fra Independiente
Fodboldspillere fra Club Universidad de Chile
Fodboldspillere fra Colo-Colo
Deltagere ved verdensmesterskabet i fodbold 1986
Roberto Cabañas

Roberto Cabañas González (11. april 1961 - 9. januar 2017) var en paraguayansk fodboldspiller (angriber).

Karriere 
Cabañas spillede 28 kampe og scorede 11 mål for Paraguays landshold.. Han repræsenterede sit land ved VM 1986 i Mexico, og spillede alle paraguayanernes fire kampe i turneringen, hvor holdet blev slået ud i 1/8-finalen. Han deltog desuden ved tre udgaver af Copa América, heriblandt 1979-udgaven, som Paraguay vandt efter finalesejr over Chile.

På klubplan spillede Cabañas størstedelen af sin karriere i udlandet. Han repræsenterede blandt andet New York Cosmos i USA, Boca Juniors i Argentina samt de colombianske storklubber América de Cali og Independiente Medellín. Han tilbragte også to år i Frankrig hos Brest, som han hjalp til oprykning til den bedste række, Ligue 1 ved at blive topscorer i Ligue 2 i 1989.

Referencer

Eksterne henvisninger 

Fodboldspillere fra Paraguay
Fodboldspillere fra América de Cali
Fodboldspillere fra Independiente Medellín
Fodboldspillere fra Cerro Porteño
Fodboldspillere fra Stade Brest 29
Fodboldspillere fra Boca Juniors
Fodboldspillere fra Olympique Lyon
Fodboldspillere fra Club Libertad
Fodboldspillere fra New York Cosmos
Deltagere ved verdensmesterskabet i fodbold 1986
Alfredo Mendoza

Alfredo Damián Mendoza Sulewski (født 12. december 1963 i Encarnación, Paraguay) er en paraguayansk tidligere fodboldspiller (angriber).

Karriere 
Mendoza spillede 43 kampe og scorede ni mål for Paraguays landshold. Han repræsenterede sit land ved VM 1986 i Mexico, og spillede alle paraguayanernes fire kampe i turneringen, hvor holdet blev slået ud i 1/8-finalen. Han var også i truppen til Copa América i 1989.

På klubplan spillede Mendoza blandt andet for Asunción-storklubberne Cerro Porteño og Olimpia, ligesom han havde udlandsophold hos Brest i Frankrig og hos Newell's Old Boys i Argentina.

Referencer

Eksterne henvisninger 

Fodboldspillere fra Paraguay
Fodboldspillere fra Club Olimpia
Fodboldspillere fra Cerro Porteño
Fodboldspillere fra Stade Brest 29
Fodboldspillere fra Newell's Old Boys
Fodboldspillere fra Deportivo Cali
Fodboldspillere fra Independiente Medellín
Deltagere ved verdensmesterskabet i fodbold 1986
Jorge Battaglia

Jorge Antonio Battaglia Méndez (født 12. maj 1960 i Asunción, Paraguay) er en paraguayansk tidligere fodboldspiller (målmand).

Karriere 
Battaglia spillede 19 kampe for Paraguays landshold. Han repræsenterede sit land ved VM 1986 i Mexico, men var dog ikke på banen i turneringen, hvor han var reserve for førstevalget Roberto Fernández. Han deltog også ved Copa América i 1995.

På klubplan spillede Battaglia en stor del af sin karriere i hjemlandet, hvor han repræsenterede Asunción-storklubberne Sol de América og Olimpia. Han vandt ét paraguayanske mesterskab med Sol de América og tre med Olimpia. Han havde også udlandsophold hos blandt andet Estudiantes i Argentina og Independiente Medellín i Colombia.

Titler 
Primera División de Paraguay
 1986 med Sol de América
 1993, 1995 og 1997 med Olimpia

Referencer

Eksterne henvisninger 

Fodboldspillere fra Paraguay
Fodboldspillere fra Club Olimpia
Fodboldspillere fra Sol de América
Fodboldspillere fra Independiente Medellín
Fodboldspillere fra Estudiantes de La Plata
Deltagere ved verdensmesterskabet i fodbold 1986
Virginio Cáceres

Virginio Cáceres Villalba (født 21. maj 1962 i Itacurubí del Rosario, Paraguay) er en paraguayansk tidligere fodboldspiller (forsvarer).

Karriere 
Cáceres spillede 45 kampe og scorede to mål for Paraguays landshold. Han repræsenterede sit land ved VM 1986 i Mexico, men kom dog ikke på banen i turneringen, hvor holdet blev slået ud i 1/8-finalen.
 
På klubplan spillede Cáceres hele sin karriere i hjemlandet, hvor han tilbragte først seks år hos Guaraní og siden 13 år hos Olimpia. Han vandt ét paraguayansk mesterskab med Guaraní og hele seks med Olimpia.

Titler 
Primera División de Paraguay
 1984 med Guaraní
 1993, 1995, 1997, 1998, 1999 og 2000 med Olimpia

Copa Libertadores
 2002 med Olimpia

Supercopa Sudamericana
 1990 med Olimpia

Recopa Sudamericana
 1990 og 2003 med Olimpia

Referencer

Eksterne henvisninger 

Fodboldspillere fra Paraguay
Fodboldspillere fra Club Olimpia
Fodboldspillere fra Club Guaraní
Deltagere ved verdensmesterskabet i fodbold 1986
Eufemio Cabral

Eufemio Raúl Fernández Cabral (født 21. marts 1958 i Asunción, Paraguay) er en paraguayansk tidligere fodboldspiller (kantspiller).

Cabral spillede ti kampe for Paraguays landshold. Han repræsenterede sit land ved VM 1986 i Mexico, men kom dog ikke på banen i turneringen, hvor holdet blev slået ud i 1/8-finalen.

På klubplan spillede Cabral størstedelen af sin karriere i Spanien, hvor han blandt andet repræsenterede Valencia og Hércules.

Referencer

Eksterne henvisninger 

Fodboldspillere fra Paraguay
Fodboldspillere fra Valencia CF
Fodboldspillere fra Racing Santander
Fodboldspillere fra Club Guaraní
Fodboldspillere fra UD Almería
Fodboldspillere fra Hércules CF
Deltagere ved verdensmesterskabet i fodbold 1986
Julián Coronel

Julián Coronel (født 23. oktober 1958 i Asunción, Paraguay) er en paraguayansk tidligere fodboldspiller (målmand).

Coronel spillede én kamp for Paraguays landshold, en venskabskamp mod Brasilien i februar 1991. Han var med i truppen til VM 1986 i Mexico, men var dog ikke på banen i turneringen, hvor han var reserve for førstevalget Roberto Fernández.
 
På klubplan spillede Coronel 10 år i hos Club Guaraní i hjemlandet, og senere også tre år hos Olimpia. Han vandt et paraguayansk mesterskab med begge klubber. Han tilbragte også to år i Chile hos Universidad Católica.

Titler 
Primera División de Paraguay
 1984 med Guaraní
 1989 med Olimpia

Referencer

Eksterne henvisninger 

Fodboldspillere fra Paraguay
Fodboldspillere fra Club Olimpia
Fodboldspillere fra Club Guaraní
Fodboldspillere fra Club Deportivo Universidad Católica
Deltagere ved verdensmesterskabet i fodbold 1986
Northrop Grumman RQ-4 Global Hawk

Northrop Grumman RQ-4 Global Hawk er et ubemandet rekognosceringsfly der produceres af Northrop Grumman Corporation. Jomfruflyvningen fandt sted i februar 1998.

Eksterne henvisninger 

 RQ-4 Global Hawk U.S. Air Force fact sheet

Militærfly
Etableret i 1998